hotchpotch/miracl-hf-unified huggingface dataset:
अण्टीगुआ
एंटीगा, एंटीगुआ या अंटीगुआ () जिसे मूल आबादी द्वारा वालाडली या वाडाडली के रूप में भी जाना जाता है, वेस्ट इंडीज का एक द्वीप है। यह कैरेबियाई क्षेत्र के लीवार्ड द्वीप समूह में से एक है और एंटीगुआ और बारबुडा के देश का मुख्य द्वीप है।
एंटीगा के पहले रहवासी गुआनाहाताबे लोग थे। अंततः आरावाक मूल भूमि से प्रवजन कर गए जिनके बाद कैरिब भी दूसरे स्थान पर चले गए। यूरोपीय उपनिवेशवाद से पूर्व १९४३ में क्रिस्टोफर कोलम्बस पहले यूरोपीय थे जिन्होंने एंटीगा की धरती पर कदम रखा।
२०११ की जनगणना के अनुसार एंटीगा की कुल जनसंख्या ८०१६१ थी। इन जनगणना के आधार पर कुल जनसंख्या में जातीय समूहों का वितरण इस प्रकार है : ९१ प्रतिशत अश्वेत, ४.४ प्रतिशत अन्य मिश्रित नस्लें एवं १.७ प्रतिशत श्वेत तथा २.९ प्रतिशत भाग अन्य।
एंटीगुआ लीवर्ड द्वीप समूह में स्थित है यह २८१ वर्ग किलोमीटर (१०८ वर्ग मील) में फैला हुआ है। इसका समुद्रतट ८७ किलोमीटर (५४ मील) लम्बा है। द्वीप पर सबसे ऊंचा स्थान ४०२ मीटर (१,३१९ फीट) है।
एंटीगुआ की अर्थव्यवस्था पर्यटन पर निर्भर है, कई होटल और रिसॉर्ट्स समुद्र तट के आसपास स्थित हैं। द्वीप के एकल हवाई अड्डे, वीसी बर्ड एयरपोर्ट द्वारा वर्जिन अटलांटिक, ब्रिटिश एयरवेज, अमेरिकन एयरलाइंस, यूनाइटेड एयरलाइंस, डेल्टा एयर लाइन्स, कैरेबियाई एयरलाइंस, एयर कनाडा, वेस्टजेट, लाइट और जेटब्लुले सहित कई प्रमुख एयरलाइनों को सेवाएं प्रदान की जाती है। बारबूडा के लिए यहाँ से नियमित हवाई सेवा है। चिकित्सा विषय में शिक्षा हेतु यहां यूनिवर्सिटी ऑफ़ हेल्थ साइंसेज एंटीगुआ और अमेरिकन यूनिवर्सिटी ऑफ एंटीगुआ कॉलेज ऑफ मेडिसीन नामक संस्थान भी है। इस प्रकार के शिक्षण संस्थान यहाँ की अर्थव्यवस्था में एक महत्वपूर्ण भूमिका निबाह रहे है।
एंटीगुआ ऑनलाइन जुआ को वैध बनाने, लाइसेंस और विनियमित करने वाले शुरुवाती देशों में से एक था। यह ऑनलाइन जुआ कंपनियों के निगमन के लिए एक प्राथमिक स्थान है। सॉफ्टवेयर कंपनी स्लयसॉफ्ट जो की एंटीगुआ में स्थित थी, वह तकनीकी कॉपीराइट कानूनों के उल्लंघन के लिए मुकदमा चलाने से बचने की इजाजत देती है विशेष रूप से संयुक्त राज्य में डिजिटल मिलेनियम कॉपीराइट एक्ट से।
अप्रैल १९८३ में स्विस अमेरिकन बैंक लिमिटेड, बाद में जिसका नाम बदलकर ग्लोबल बैंक ऑफ कॉमर्स लिमिटेड कर दिया गया, एंटिगुआ में १९८२ के लाइसेंस बैंक एक्ट के अंतर्गत अंतर्राष्ट्रीय व्यापार निगम द्वारा संचालित पहला अंतर्राष्ट्रीय वित्तीय संस्थान बन गया। खाता धारकों से जब्त किए गए निधि को जारी करने में विफल रहने के कारण बैंक पर संयुक्त राज्य अमरीका द्वारा मुकदमा चलाया गया। स्विस अमेरिकी बैंक की स्थापना ब्रूस रैपापोर्ट ने की थी।
एंटीगा का प्रमुख खेल क्रिकेट है, सर विवियन रिचर्ड्स (विव रिचर्ड्स) सबसे प्रसिद्ध एंटिगुअन्स में से एक है, जिन्होंने वेस्ट इंडीज टीम के लिए खेलते हुए कप्तानी की थी। रिचर्ड्स ने एंटीगुआ रिक्रिएशन ग्राउंड में सबसे तेज़ टेस्ट शतक बनाये, यह एक ऐसा स्थल भी था जिसमें ब्रायन लारा ने २ बार व्यक्तिगत टेस्ट पारी के लिए विश्व रिकार्ड तोड़ दिया (१९९३/९४ में ३७५, २००३/०४/०४ में ४००)। एंटीगुआ २००७ क्रिकेट विश्व कप का एक स्थान था जिसे सर विवियन रिचर्ड्स के नाम पर रख दिया गया। द्वीप के उत्तर में एक पुराने गन्ने के खेत पर इस हेतु एक नया मैदान बनाया गया था। युवाओं के बीच फुटबॉल (सॉकर) और बास्केटबॉल दोनों लोकप्रिय हो रहे हैं। एंटीगुआ में कई गोल्फ कोर्स हैं। चहुँ और से पानी से घिरे होने के कारण जलक्रीडा आधारित खेल भी यहाँ लोकप्रिय है।
वेस्ट इंडीज क्रिकेट बोर्ड
यह अंतर्राष्ट्रीय क्रिकेट काउंसिल द्वारा मान्यता प्राप्त वेस्ट इंडीज में क्रिकेट की नियामक संस्था है।
द ओवल
द किआ ओवल जो कि द ओवल के नाम से प्रसिद्धि है, लंदन बरो ऑफ़ लैम्बेथ के केनिंगटन में स्थित एक अंतरराष्ट्रीय क्रिकेट मैदान है। विगत में यह केनिंगटन ओवल के नाम से भी जाना जाता था। अतीत में इसके कई आधिकारिक नाम रहे: 'फोस्टर ओवल', 'एएमपी ओवल', 'ब्रिट इंश्योरेंस ओवल' और इसका वर्तमान 'किआ ओवल' नाम इसे वाणिज्यिक प्रतिभू कि वजह से मिला। ओवल सरे काउंटी क्रिकेट क्लब का घरेलू मैदान है और परंपरागत रूप से अगस्त के अन्त में या सितंबर के प्रारंभ में प्रत्येक अंग्रेजी गर्मी के मौसम के अंतिम टेस्ट मैच की मेजबानी करता है। ओवल विश्व में मेलबोर्न क्रिकेट मैदान के पश्चात टेस्ट क्रिकेट की मेजबानी करने वाला दूसरा मैदान था।
सहजीवन
सहजीवन (Symbiosis) दो प्राणियों में पारस्परिक, लाभजनक, आंतरिक साझेदारी है। यह सहभागिता के (partnership) दो पौधों या दो जंतुओं के बीच, या पौधे और जंतु के पारस्परिक संबंध में हो सकती है। यह संभव है कि कुछ सहजीवियों (symbionts) ने अपना जीवन परजीवी (parasite) के रूप में शुरू किया हो और कुछ प्राणी जो अभी परजीवी हैं, वे पहले सहजीवी रहे हों।
सहजीवन का एक अच्छा उदाहरण लाइकेन (lichen) है, जिसमें शैवाल (algae) और कवक के (fungus) के बीच पारस्परिक कल्याणकारक सहजीविता होती है। बहुत से कवक बांज (oaks), चीड़ इत्यादि पेड़ों की जड़ों के साथ सहजीवी होकर रहते हैं।
बैसिलस रैडिसिकोला के (Bacillus radicicola) और शिंबी के (leguminous) पौधों की जड़ों के बीच का अंतरंग संबंध भी सहजीविता का उदाहरण है। ये जीवाणु शिंबी पौधों को जड़ों में पाए जाते हैं, जहाँ वे गुलिकाएँ (tubercles) बनाते हैं और वायुमंडलीय नाइट्रोजन का यौगिकीकरण करते हैं।
सहजीविता का दूसरा रूप हाइड्रा विरिडिस (Hydra viridis) और एक हरे शैवाल का पारस्परिक संबंध है। हाइड्रा (Hydra) जूक्लोरेली (Zoochlorellae) शैवाल को आश्रय देता है। हाइड्रा की श्वसन क्रिया में जो कार्बन डाइऑक्साइड बाहर निकलता है, वह जूक्लोरेली के प्रकाश संश्लेषण में प्रयुक्त होता है और जूक्लोरेली द्वारा उच्छ्‌वसित ऑक्सीजन हाइड्रा की श्वसन क्रिया में काम आती है। जूक्लोरेली द्वारा बनाए गए कार्बनिक यौगिक का भी उपयोग हाइड्रा करता है। कुछ हाइड्रा तो बहुत समय तक, बिना बाहर का भोजन किए, केवल जूक्लोरेली द्वारा बनाए गए कार्बनिक यौगिक के सहारे ही, जीवन व्यतीत कर सकते हैं।
सहजीविता का एक और अत्यंत रोचक उदाहरण कंबोल्यूटा रोजिओफेंसिस (Convoluta roseoffensis) नामक एक टर्बेलेरिया क्रिमि (Turbellaria) और क्लैमिडोमॉनाडेसिई (Chlamydomonadaceae) वर्ग के शैवाल के बीच का पारस्परिक संयोग है। कंबोल्यूटा के जीवनचक्र में चार अध्याय होते हैं। अपने जीवन के प्राथमिक भाग में कंबोल्यूटा स्वतंत्र रूप से बाहर का भोजन करता है। कुछ दिनों बाद शैवाल से संयोग होता है और फिर इस कृमि का पोषण, इसके शरीर में रहने वाले शैवाल द्वारा बनाए गए कार्बनिक यौगिक और बाहर के भोजन दोनों से होता है। तीसरी अवस्था में कंबोल्यूटा बाहर का भोजन ग्रहण करना बंद कर देता है और अपने पोषण के लिए केवल शैवाल के प्रकाश संश्लेषण द्वारा बनाए गए कार्बनिक यौगिक पर ही निर्भर रहता है। अंत में कृमि अपने सहजीवी शैवाल को ही पचा लेता है और स्वयं मर जाता है।
बहुत से सहजीची जीवाणु और अंतरकोशिक यीस्ट (yeast) आहार नली की कोशिकाओं में रहते हैं और पाचन क्रिया में सहायता करते हैं। दीमक की आहार नली में बहुत से इंफ्यूसोरिया (Infusoria) होते हैं, जिनका काम काष्ठ का पाचन करना होता है और इनके बिना दीमक जीवित नहीं रह सकती।
साखी
साखी संस्कृत 'साक्षित्‌' (साक्षी) का रूपांतर है। संस्कृत साहित्य में आँखों से प्रत्यक्ष देखने वाले के अर्थ में साक्षी का प्रयोग हुआ है। कालिदास ने कुमारसंभव (5,60) में इसी अर्थ में इसका प्रयोग किया है। |सिद्धों के अपभ्रंश साहित्य में भी प्रत्यक्षदर्शी के रूप में साखी का प्रयोग हुआ है, जैसे 'साखि करब जालंधर पाए ' (सिद्ध कण्हृपा)।
आगे चलकर नाथ परंपरा में गुरुवचन ही साखी कहलाने लगे। इनकी रचना का सिलसिला गुरु गोरखनाथ से ही प्रारंभ हो गया जान पड़ता है, क्योंकि खोज में कभी-कभी जोगेश्वर साखी जैसे पद्य संग्रह मिल जाते हैं।
आधुनिक देशी भाषाओं में विशेषत: हिंदी निर्गुण संतों में साखियों का व्यापक प्रचार निस्संदेह कबीर द्वारा हुआ। गुरुवचन और संसार के व्यावहारिक ज्ञान को देने वाली रचनाएँ साखी के नाम से अभिहित होने लगीं। कबीर ने कहा भी है, साखी आँखी ज्ञान की। कबीर के पूर्ववर्ती संत नागदेव की साखी नामक हस्तलिखित प्रति भी मिली है परंतु उसका संकलन उत्तर भारत, संभवत: पंजाब में हुआ होगा, क्योंकि महाराष्ट्र में नामदेव की वाणी पद या अभग ही कहलाती है, साखी नहीं।
हजारीप्रसाद द्विवेदी के अनुसार दादुदयाल के शिष्य रज्जब ने अपने गुरु की साखियों को अंगों में विभाजित किया। रज्जब का काल विक्रम की सत्रहवीं शताब्दी है-कबीर के लगभग सौ वर्ष बाद। कबीर वचनावली में साखियाँ विभिन्न अंगों में पाई जाती हैं। इससे अनुमान लगाया जा सकता है कि कबीर वचनावली का संग्रह रज्जब के पश्चात्‌ हुआ होगा। कबीर ने तो 'मसि कागद छूयो' नहीं अतएव संभावना यही है कि उनके परवर्ती शिष्यों ने अपने गुरु की साखियों-सिखावनी-को विभिन्न अंगों में विभाजित कर दिया होगा।
साखी अपभ्रंश काल से बहुप्रचलित छंद 'दूहा' (दोहा) में लिखी जाती रही है अत: 'दूहा' का पर्याय भी समझी जाती रही है परंतु तुलसीदास के समय तक वह दोहा का पर्याय नहीं रह गई। तुलसीदास का समय ईसा की सोलहवीं सत्रहवीं शताब्दी है। प्रतीत होता है कि कबीर के समय से अथवा उनसे भी पहले साखी दोहा के अतिरिक्त चौपाई, चौपई, सार, छप्पय, हरिपद आदि छंदों में भी लिखी जाने लगी थी। 'गुरु ग्रंथसाहब' में साखी को सलोकु कहा गया है।
मराठी साहित्य में भी हिंदी के प्रभाव से 'साकी' या 'साखी' का चलन हो गया था। वहाँ भी पहले वह 'दोहरा' छंद में लिखी जाती थी। पर क्रमश: अन्य छंदों में भी प्रयुक्त होने लगी। तुलसीदास के समान मराठी संत स्वामी रामदास ने भी अपने प्रसिद्ध ग्रंथ दासबोध में उसकी अन्य काव्य प्रकारों से पृथक्‌ गणना की है-
' नाना पदें, नाना श्लोक,
नाना वीर, नाना कड़क,
नाना साख्या, दोहरे अनेक,
नामानिधान।'
ना. ग. जोशी ने अपनी मराठी छंदोरचना में किसी भी लयबद्ध उक्ति का नाम 'साखी' निरूपित किया है।
सामरिक पर्यवेक्षण
सामरिक पर्यवेक्षण या टोह लेना या रिकॉनिसैंस () युद्ध से पूर्व शत्रु की स्थिति या गति की टोह लगाने को कहते हैं। स्थलाकृति पर्यवेक्षण में छोटी सैनिक टुकड़ी या अन्य सहायता को लेकर कोई अफसर संबंधित क्षेत्र की भूमि या मार्ग की बनावट, प्राकृतिक तथा अन्य बाधाओं इत्यादि की जाँच करता है। युद्धनीतिक (strategical) टोह पहले घुड़सवारों द्वारा कराई जाती थी, पर अब यह कार्य वायुयानों से लिया जाता है।
सामरिक पर्यवेक्षण सभी प्रकार की सेनाओं के लिए आवश्यक होता है, चाहे यह स्वरक्षा के निमित्त पहले ही हो अथवा शत्रु से संपर्क होने पर हो। आजकल घुड़सवारों का मुख्य उपयोग इसी कार्य के लिए होता है। पैदल सेना के साथ इसीलिए घुड़सवारों का भी एक दल रहता है। कभी-कभी सब प्रकार की, अर्थात्‌ पैदल, घुड़सवार, तोपखाना आदि सम्मिलित, एक बड़ी सेना द्वारा पर्यवेक्षण इस विचार से कराया जाता है कि शत्रु की युद्ध नीति या चाल का पता लग जाए, चाहे इस कार्य में एक खासी झड़प ही हो जाए।
आधार (बहुविकल्पी)
आधार का प्रयोग निम्नलिखित अर्थों में होता है-
अल्फ़ा ग्रुईस तारा
अल्फ़ा ग्रुईस, जिसके बायर नामांकन में भी यही नाम (α Gru या α Gruis) दर्ज है, आकाश में सारस तारामंडल में स्थित एक उपदानव तारा है। यह पृथ्वी से दिखने वाले तारों में से ३२वाँ सब से रोशन तारा है। अल्फ़ा ग्रुईस हमसे १०१ प्रकाश-वर्ष की दूरी पर स्थित है और पृथ्वी से इसका औसत सापेक्ष कांतिमान (यानि चमक का मैग्निट्यूड) १.७४ है।
अल्फ़ा ग्रुईस को अंग्रेज़ी में "ऑलनेअर" (Alnair) भी कहा जाता है। यह अरबी भाषा के "अन-नाईर" () से लिया गया है जिसका अर्थ "रोशन वाला" है।
अल्फ़ा ग्रुईस एक B7 IV श्रेणी का उपदानव तारा है। इसकी निहित चमक (निरपेक्ष कान्तिमान) सूरज की ३८० गुना है और व्यास हमारे सूरज के व्यास का ३.६ गुना है। इसका सतही तापमान १३,५०० कैल्विन अनुमानित किया गया है।
अंगिरस तारा
अंगिरस, जिसका बायर नामांकन "ऍप्सिलन अर्से मॅजोरिस" (ε UMa या ε Ursae Majoris) है, सप्तर्षि तारामंडल का सबसे रोशन तारा और पृथ्वी से दिखने वाले सभी तारों में से ३३वाँ सब से रोशन तारा है। यह हमसे ८१ प्रकाश-वर्ष की दूरी पर स्थित है और पृथ्वी से इसका औसत सापेक्ष कांतिमान (यानि चमक का मैग्निट्यूड) १.७६ है।
अंगिरस को अंग्रेज़ी में "ऐलियोथ" (Alioth) भी कहा जाता है। यह अरबी भाषा के "अल-अल्यत" () से लिया गया है जिसका अर्थ "भेड़ की मोटी दुम" है।
अंगिरस एक A0pCr श्रेणी का उपदानव तारा है। इस श्रेणीकरण में 'p' का अर्थ "अजीब" ('peculiar', पेक्युलियर) है क्योंकि इस तारे से उभरने वाले प्रकाश का वर्णक्रम (स्पेक्ट्रम) बहुत विचित्र है। खगोलशास्त्रियों का मानना है कि एक तो इस तारे का चुम्बकीय क्षेत्र बहुत शक्तिशाली है जिस से इसके हाइड्रोजन इंधन में मिश्रित तत्व अलग हुए रहते हैं और दूसरा इसका घूर्णन अक्ष (ऐक्सिस) और चुम्बकीय अक्ष एक-दुसरे से अलग हैं जिस से इसके चुम्बकीय प्रभाव से अलग हुए तत्व भी उछलते रहते हैं। हर रासायनिक तत्व का वर्णक्रम अलग होता है और इस तारे में तत्वों कि उथल-पुथल का नतीजा यह है कि इसके प्रकाश का वर्णक्रम अजीब है और हर ५.१ दिनों के अंतराल में बदलता रहता है। कुछ अन्य अध्ययन से यह संकेत मिले हैं कि संभव है कि अंगिरस के इर्द-गिर्द एक बृहस्पति ग्रह का १४.७ गुना द्रव्यमान (मास) रखने वाला कोई गैस दानव इस तारे से ०.०५५ खगोलीय इकाईयों की दूरी पर इसकी परिक्रमा कर रहा है।
अंगिरस की निहित चमक (निरपेक्ष कान्तिमान) सूरज की १०८ गुना है। इसका द्रव्यमान हमारे सूरज के द्रव्यमान का लगभग ३ गुना और व्यास हमारे सूरज के व्यास का ३.७ गुना है। इसका सतही तापमान ९,४०० कैल्विन अनुमानित किया गया है।
कविराज कृष्णदास
कविराज कृष्णदास बंगाल के वैष्णव कवि। बंगाल में उनका वही स्थान है जो उत्तर भारत में तुलसीदास का।
इनका जन्म बर्दवान जिले के झामटपुर ग्राम में कायस्थ कुल में हुआ था। इनका समय कुछ लोग 1496 से 1598 ई. और कुछ लोग 1517 से 1615 ई. मानते हैं। इन्हें बचपन में ही वैराग्य हो गया। कहते हैं कि नित्यानन्द ने उन्हें स्वप्न में वृन्दावन जाने का आदेश दिया। तदनुसार इन्होंने वृन्दावन में रहकर संस्कृत का अध्ययन किया और संस्कृत में अनेक ग्रंथों की रचना की जिसमें गोविन्दलीलामृत अधिक प्रसिद्ध है। इसमें राधा-कृष्ण की वृंदावन की लीला का वर्णन है। किंतु इनका महत्व पूर्ण ग्रंथ चैतन्यचरितामृत है। इसमें महाप्रभु चैतन्य की लीला का गान किया है। इसमें उनकी विस्तृत जीवनी, उनके भक्तों एवं भक्तों के शिष्यों के उल्लेख के साथ-साथ गौड़ीय वैष्णवों की दार्शनिक एवं भक्ति संबंधी विचारधारा का निदर्शन है। इस महाकाव्य का बंगाल में अत्यंत आदर है और ऐतिहासिक दृष्टि से भी यह महत्वपूर्ण है।
कृष्णराजसागर
कृष्णराजसागर (Krishnarajasagara) मैसूर नगर से 12 मील उत्तरपश्चिम में एक कृत्रिम जलाशय (क्षेत्रफल 49 1/2 वर्गमील) है। इस जलाशय का निर्माण कावेरी नदी पर 124 फुट ऊँचा तथा 1,314 फुट लंबा बाँध बाँधकर किया गया है। इसमें कावेरी, हेमावती नदी तथा लक्ष्मणरतीर्था नदी गिरती हैं, जिनसे निकाली गई कई नहरें जलाशय के आसपास की 92,000 एकड़ भूमि की सिंचाई के लिये उपयोगी है। कृष्णराजसागर बाँध पर जलविद्युत भी उत्पन्न की जाती है और इसी से बंगलोर नगर को पानी पहुँचाया जाता है। इसके पास कावेरी नदी के बाएँ तट पर वृंदावन नामक वाटिका है जो पर्यटकों के आकर्षण का केंद्र है। जिस स्थान पर कावेरी नदी जलाशय में प्रेवश करती हैं यहाँ कृष्णराजनगर नामक छोटा कस्बा है जो मिट्टी के सुंदर बर्तनों के गृहउद्योग के लिये प्रसिद्ध है।
सन् 2001 की जनगणना तक कृष्णराजसागर एक गिना जाने वाले कस्बा हुआ करता था, लेकिन उसके बाद उसका इस नाम से नामांकन हटा दिया गया।
चंद्रसेन राजा
चंद्रसेन राजा संभाजी भोंसले के विश्वासपात्र सरदार धनाजी यादव का पुत्र। पिता के बाद चंद्रसेन प्रधान सेनापति बना। गुप्त रूप से शिवाजी की माता ताराबाई का पक्ष करने से साहूजी ने बालाजी विश्वनाथ को इनपर दृष्टि रखने के लिये नियुक्त किया। संयोग से एक दिन शिकार खेलते समय चंद्रसेन और बालाजी विश्वनाथ में लड़ाई हो गई। चंद्रसेन भागकर ताराबाई के पास पहुँचा। सन्‌ 1712 ई. में जब ताराबाई और शिवाजी कारागार में डाले गए और महारानी राजसबाई कोल्हापुर में प्रधान नियुक्त हुई चंद्रसेन इस डर से कि कहीं वह पकड़कर साहूजी के पास न भेज दिया जाय, भागकर निजामुल्मुल्क आसफजाह के पास पहुँचा और उसकी सलाह से वह बादशाह फर्रुखसियर की सेवा में चला आया। बादशाह ने उसे सातहजारी मंसब दिया और बीदर प्रांत की कई जागीरें दे दी। इसने पंचमहाल ताल्लुके में कष्णा नदी के पास एक पहाड़ी पर छोटा सा दुर्ग बनवाया जिसका नाम चंद्रगढ़ रखा। सन्‌ 1726 ई. में निजामुल्मुल्क आसफजाह की साहूजी पर चढ़ाई के समय चंद्रसेन ने आसफजाह की सहायता की।
संवातन
किसी स्थान से गंदी वायु निकालकर वहाँ स्वच्छ वायु पहुँचाना संवातन कहलाता है। संवातन संबंधी विचारों में स्थान स्थान पर बहुत विविधता पाई जाती है। किसी देश में तो खुली हवा का प्रवेश, चाहे उससे ताप गिरता ही क्यों न हो, स्वास्थ्य और सुख के लिये अनिवार्य समझा जाता है इसके विपरीत जर्मनी में यह विशेष ध्यान रखा जाता है कि जाड़े में हवा कमरे में से होकर न आने पाए। फिर भी वहाँ इसका कोई दुष्प्रभाव दृष्टिगोचर नहीं होता। द्वितीय विश्वयुद्ध के समय गैसरोधक कक्षों से यह अनुभव प्राप्त हुआ कि शरीर से विकीर्ण ऊष्मा दीवार आदि जिन तलों पर पड़ती है उनका क्षेत्रफल ही सुखानुभूति की कसौटी है, न कि वायु में मिश्रित कार्बन डाईऑक्साइड का अंश।
प्राकृतिक संवातन भीतर और बाहर के ताप के अंतर तथा वायु की दिशा और गति के अधीन है। इसपर यांत्रिक साधनों द्वारा, जैसे वायु का प्रवेश कराने या निकालनेवाले पंखों द्वारा, पूर्ण नियंत्रण रखना संभव है। सामान्य निवासभवनों के लिये इससे काम चल जाता हैं, किंतु खानों तथा कई प्रकार के कारखानों में, जहाँ काम आनेवाले पदार्थ, रंग, धुआँ, धातु, लकड़ी आदि, के कणों से मिश्रित धूल श्रमिकों की साँस के साथ प्रविष्ट हो सकती है, कानूनन्‌ यह आवश्यक है कि ऐसी धूल हटाने के लिये मूल स्रोत पर निकासपंखे लगाए जाएँ। ऐसी दशा में प्राकृतिक संवातन पर भरोसा न करके पूर्णतया कृत्रिम संवातन का प्रबंध किया जाता है।
बांटो और राज करो
राजनीति तथा समाजविज्ञान में 'बांटो और राज करो' (divide and rule जो लैटिन के "divide et impera" से व्युत्पन्न है) राजनैतिक, सैनिक एवं आर्थिक रणनीतियों का समुच्चय है जो शक्ति हासिल करने तथा उसे बनाए रखने के लिए प्रयोग की जाती हैं। इसे 'बांटो और जीतो' (divide and conquer) भी कहते हैं। इस नीति के तहत मौजूद शक्तियों को बांटकर छोटा करा दिया जाता है और इनको एक होने से रोकने के सतत प्रयत्न किये जाते हैं।
अंग्रेजों ने भारत को गुलाम बनाने के लिए तथा तत्पश्चात लंबे समय तक गुलाम बनाये रखने के लिए इसका भरपूर उपयोग किया। इसके अलावा इतिहास में इस नीति के सफल क्रियान्वयन के उदाहरण भरे पड़े हैं।
सभी यूरोपीय साम्राज्यवादी शक्तियों ने भारतीय उपमहाद्वीप में 'बांटो और राज करो' की नीति का प्रयोग किया। विभिन्न भारतीय राज्यों की आपसी लड़ाई में फ्रान्सीसी और ब्रितानी दोनों ही ने बढ़चढ़कर भाग लिया। इसके द्वारा वे एक-दूसरे की शक्ति का अनुमान लगाते थे और अपनी शक्ति को बढ़ाने में इसकी मदद लेते थे। ब्रितानियों ने भारत में हिन्दू-मुसलमान, हिन्दू-सिख, सवर्णन-अछूत आदि के भेदभाव को विभिन्न तरीकों से बढ़ाया और भारतीयों की एकता को छिन्न-भिन्न किया।
रणनीति
किसी लक्ष्य की प्राप्ति के लिये बनायी गयी "कार्ययोजना" को सामान्य अर्थ में रणनीति (Strategy) कहते हैं। रणनीति मूलतः सैन्यविज्ञान से आया हुआ शब्द है, जिसका मतलब है - 'किसी लक्ष्य की प्राप्ति के लिये बनायी गयी कार्ययोजना'। अर्थात, अनिश्चय की स्थिति में, एक या अधिक लक्ष्यों की प्राप्ति के लिये, उच्च स्तर पर बनायी गयी योजना को रणनीति कहते हैं।
"रणनीतिक प्रबंध (strategic Managment)" का आशय मुख्य रूप से दो कार्यो से होता हैं- एक कार्ययोजना का निर्धारण और दूसरा कम्पनी संसाधनों का प्रयोग कर कार्ययोजना को लागू करना। ताकि कम्पनी के विकास, लाभदायकता, विस्तार तथा कम्पनी की सफलतापूर्वक उन्नति को सुनिश्चित किया जा सके।
रणनीतिक प्रबंध (strategic Managment) एक ऐसी प्रकिया हैं, जिसका "नियोजन(Direction)" उच्च प्रबंध द्वारा किया जाता हैं, जिसमें "संगठन के उद्देश्यों एवं लक्ष्यों को" निर्धारित किया जाता है ताकि वे निर्णय दीर्घकालीन लक्ष्यों एवं उद्देश्यों को प्राप्त करने में सहायक हो सके एवं अल्पकाल में उनके लिए अनुकूल अवसर प्रदान कर सकें।
रणनीति (ग्रीक στρατηγία stratēgia से, "सैनिक नेता की कला; सामान्य कार्यालय, कमांड, जनरशक्ति" [1]) अनिश्चितता की शर्तों के तहत एक या एक से अधिक लक्ष्यों को प्राप्त करने के लिए एक उच्च स्तरीय योजना है। "सामान्य की कला" के अर्थ में, जिसमें "रणनीति", घेराबंदी, रसद इत्यादि सहित कौशल के कई उप-समूह शामिल थे, शब्द 6 वीं शताब्दी ईस्वी में पूर्वी रोमन शब्दावली में उपयोग में आया था, और इसका अनुवाद पश्चिमी स्थानीय भाषा में किया गया था केवल 18 वीं शताब्दी में भाषाएं। तब तक 20 वीं शताब्दी तक, "रणनीति" शब्द सैन्य संघर्ष में "इच्छाओं की एक बोली में, खतरे या वास्तविक उपयोग के बल सहित राजनीतिक छोरों को आगे बढ़ाने की कोशिश करने का एक व्यापक तरीका" दर्शाता था, जिसमें दोनों विरोधी सहभागिता करते हैं। [2]
रणनीति महत्वपूर्ण है क्योंकि इन लक्ष्यों को प्राप्त करने के लिए उपलब्ध संसाधन आमतौर पर सीमित होते हैं। रणनीति में आम तौर पर लक्ष्यों को निर्धारित करने, लक्ष्यों को प्राप्त करने के लिए कार्यों का निर्धारण करने और कार्यों को निष्पादित करने के लिए संसाधनों को एकत्रित करना शामिल है [3] [4]। एक रणनीति बताती है कि साधनों (संसाधनों) द्वारा अंत (लक्ष्य) कैसे प्राप्त किए जाएंगे। रणनीति का उद्देश्य या गतिविधि के पैटर्न के रूप में उभर सकता है क्योंकि संगठन अपने पर्यावरण के अनुकूल है या प्रतिस्पर्धा करता है [5] [3]। इसमें रणनीतिक योजना और सामरिक सोच जैसी गतिविधियां शामिल हैं। [6]
मैकगिल विश्वविद्यालय के हेनरी मिन्ट्जबर्ग ने रणनीति के रूप में रणनीति के दृष्टिकोण के विपरीत निर्णयों की एक धारा में एक पैटर्न के रूप में रणनीति परिभाषित की, [7] [4] जबकि हेनरिक वॉन Scheel रणनीति के सार को परिभाषित करता है क्योंकि गतिविधियों का एक अद्वितीय मिश्रण प्रदान करता है - गतिविधियों को अलग-अलग करने या प्रतिद्वंद्वियों की तुलना में विभिन्न गतिविधियों को करने का चयन करना। [8] जबकि मैक्स मैककेउन (2011) का तर्क है कि "रणनीति भविष्य को आकार देने के बारे में है" और "उपलब्ध साधनों के साथ वांछित सिरों" पाने का मानव प्रयास है। डॉ। व्लादिमीर क्विंट ने रणनीति को परिभाषित करने, तैयार करने, और एक सिद्धांत विकसित करने की एक प्रणाली के रूप में परिभाषित किया है जो ईमानदारी से पालन किए जाने पर लंबी अवधि की सफलता सुनिश्चित करेगा। "[9] जटिलता सिद्धांतवादी संगठन के आंतरिक और बाहरी पहलुओं को प्रकट करने के रूप में रणनीति को परिभाषित करते हैं जिसके परिणामस्वरूप सामाजिक-आर्थिक संदर्भ में कार्रवाई होती है। [10] [11] [12]
एन्फ़ील्ड
एन्फ़ील्ड संबंधित हो सकता है: In Ireland:
In Australia:
In Canada:
In England:
In the United States:
प्रशांत भूषण
प्रशांत भूषण (जन्म : १९५६) भारत के उच्चतम न्यायालय में एक वरिष्ठ अधिवक्ता हैं। उन्हे भ्रष्टाचार, विशेष रूप से न्यायपालिका के भ्रष्टाचार के ख़िलाफ़ आंदोलन के लिए जाना जाता हैं। अन्ना हजारे द्वारा भ्रष्टाचार के खिलाफ किए गए संघर्ष में वे उनकी टीम के प्रमुख सहयोगी रहे हैं। अरविंद केजरीवाल और किरण बेदी के साथ उन्होंने सरकार से हुई वार्ताओं में नागरिक समाज का पक्ष रखा था। 2जी स्पेक्ट्रम घोटाला सुप्रीम कोर्ट मे सुब्रह्मण्यम स्वामी और सेंटर फॉर पब्लिक इंटरेस्ट लिटिगेशन (सीपीआईएल) की ओर से वकील प्रशांत भूषण दोनो मिलकर लड़ रहे है। १५ साल की वकालत के दौरान वे ५०० से अधिक जनहित याचिकाओं पर जनता की तरफ से केस लड़ चुके हैं। प्रशांत भूषण कानून व्यवस्था में निष्पक्ष और पारदर्शी व्यवस्था की पैरवी करते हैं। उनका मानना है कि देश की कानूनी संरचना को भ्रष्टाचार मुक्त और पारदर्शी होना चाहिए।
प्रशांत भूषण प्रसिद्ध अधिवक्ता शांति भूषण के सुपुत्र हैं, जो की १९७७ से लेकर १९७९ के बीच में मोरारजी देसाई की सरकार में कानून मंत्री थे। भारतीय प्रौद्योगिकी संस्थान, मद्रास के छात्र रहे भूषण ने एक सत्र के बाद इलेक्ट्रिकल इंजीनियरिंग की पढ़ाई छोड़ दी। उसके बाद उन्होंने प्रिंसटन विश्वविद्यालय से अर्थशास्त्र और फिर दर्शनशास्त्र की पढ़ाई की, लेकिन स्नातक पूरा करने से पहले से ही वह भारत लौट गए जहाँ उन्होंने इलाहाबाद विश्वविद्यालय से कानून की डिग्री प्राप्त की।
भूषण अक्सर विवादों से घिरे रहे हैं।
प्रशांत भूषण ने न्यायिक उन्मुक्ति के खिलाफ लगातार अभियान चलाया। उनके इस अभियान से कुछ हद तक प्रभावित होकर न्यायाधीशों ने सितंबर २००९ में अपनी संपत्ति घोषित करने का निर्णय लिया। कुछ ही समय बाद, भूषण ने तहलका पत्रिका द्वारा प्रकाशित एक साक्षात्कार में दावा किया की "पिछले कुल १६ से १७ मुख्य न्यायाधीशों में से, आधे भ्रष्ट थे"। इसपर एक प्रमुख वकील, हरीश साल्वे ने पत्रिका के संपादक और भूषण के खिलाफ़ अदालत की अवमानना ​​का आरोप दायर किया। अक्टूबर २००९ में प्रशांत भूषण ने एक औपचारिक हलफनामा दायर कर आठ सेवानिवृत्त मुख्य न्यायाधीशों पर भ्रष्ट होने का आरोप लगाया। इसमें उन्होंने न्यायाधीशों को जांच से उन्मुक्ति प्राप्त होने के कारण उनके खिलाफ़ दस्तावेजी सबूत इकठ्ठा करने के कठिनाई का उल्लेख किया। इस मामले में सुप्रीम कोर्ट के पूर्व न्यायाधीश, न्यायमूर्ति कृष्णा अय्यर नें कहा की या तो "झूठे आरोप" लगाने के लिए शांति भूषण और प्रशांत भूषण को दंडित किया जाना चाहिए, या फिर उनके आरोपों की जांच के लिए एक स्वतंत्र प्राधिकरण का गठन किया जाना चाहिए।
भारत की खोज
भारत की खोज () की रचना 1944 में अप्रैल-सितंबर के बीच अहमदनगर की जेल में जवाहरलाल नेहरू द्वारा की गई थी। इस पुस्‍तक को नेहरू जी ने अंग्रज़ी में लिखा और बाद में इसे हिंदी और अन्‍य बहुत सारे भाषाओं में अनुवाद किया गया है। "भारत की खोज " पुस्‍तक को क्‍लासिक का दर्जा हासिल है। नेहरू जी ने इसे स्‍वतंत्रता आंदोलन के दौर में 1944 में अहमदनगर के किले में अपने पाँच महीने के कारावास के दिनों में लिखा था। यह 1946 में पुस्‍तक के रूप में प्रकाशित हुई।
इस पुस्‍तक में नेहरू जी ने सिंधु घाटी सभ्‍यता से लेकर भारत की आज़ादी तक विकसित हुई भारत की बहुविध समृद्ध संस्‍कृति, धर्म और जटिल अतीत को वैज्ञानिक दष्टि से विलक्षण भाषा शैली में बयान किया है।
Thank you for visiting
तारकीय आंधी
तारकीय आंधी आणविक या आयोनित गैस के उस प्रवाह को कहते हैं जो किसी तारे के ऊपरी वायुमंडल से तारे के बाहर के व्योम में बहता है। इस आंधी से तारों का द्रव्यमान तीव्र या धीमी गति से कम होता रहता है। भिन्न प्रकार के तारों की अलग-अलग तरह की तारकीय आंधियाँ होती हैं:
हमारे सूरज जैसे मुख्य अनुक्रम तारों पर तारकीय आंधियों का अधिक असर नहीं होता लेकिन O श्रेणी जैसे भीमकाय तारे इन आँधियों के द्वारा अपना आधे से भी अधिक द्रव्यमान खो सकते हैं, जिसका तारे के जीवन में आगे जाकर भारी प्रभाव होता है। मिसाल के लिए कुछ तारे जिनको अपने द्रव्यमान के कारण आगे चलकर महानोवा (सुपरनोवा) विस्फोट में ध्वस्त हो जाना चाहिए अपनी आंधी से इतना द्रव्य खो देते हैं कि अपने जीवन के अंतिम काल में महानोवा की बजाए सफ़ेद बौने बन जाते हैं।
"तारकीय आंधी" को अंग्रेज़ी में "स्टॅलर विंड" (stellar wind) और फ़ारसी में "बाद-ए-सिताराए" () कहते हैं।
वुल्फ़-रायेट तारा
वुल्फ़-रायेट तारे वह बड़ी आयु के भीमकाय तारे होते हैं जो स्वयं से उत्पन्न तारकीय आंधी के कारण तेज़ी से द्रव्यमान (मास) खो रहे होते हैं। इनसे उभरने वाली आंधी की गति २,००० किलोमीटर प्रति सैकिंड तक की होती है। हमारा सूरज हर वर्ष लगभग १० सौर द्रव्यमान (यानि सूरज के द्रव्यमान के सौ खरबवे हिस्से के बराबर) खोता है। इसकी तुलना में वुल्फ़-रायेट तारे हर वर्ष १० सौर द्रव्यमान (यानि सूरज के द्रव्यमान के दस हज़ारवे हिस्से के बराबर) खोते हैं। ऐसे तारों का सतही तापमान बहुत अधिक होता है: २५,००० से ५०,००० कैल्विन तक। अक्सर ऐसे तारों के इर्द-गिर्द इनके आंधी से नीहरिकाएँ (नेब्युला) बन जाते हैं।
सन् १८६७ में फ़्रांस की राजधानी में स्थित पैरिस वेधशाला (ऑब्ज़ॅर्वाटोरी) में काम कर रहे चार्लज़ वुल्फ़ (Charles Wolf) और झ़ोर्झ़ राए (Georges Rayet, 'झ़' के उच्चारण पर ध्यान दें) नामक खगोलशास्त्रियों ने देखा के हंस तारामंडल में तीन तारों के वर्णक्रम (स्पेक्ट्रम) में कुछ विचित्र प्रसारण लकीरें थीं जो स्वयं तारों से नहीं आ रही थीं। कई वर्षों तक यह एक रहस्य बना रहा कि यह लकीरें कहाँ से आ रही हैं। इन तारों को फ़्रांस में "वुल्फ़-राए तारे" और अंग्रेज़ी-भाषी देशों में "वुल्फ़-रायेट तारे" कहा जाने लगा। बाद में जाकर यह ज्ञात हुआ के यह तारे से उत्पन्न तारकीय आंधी में उपस्थित हाइड्रोजन, हीलियम, कार्बन, आक्सीजन और नाइट्रोजन गैसों से आ रही थीं। १९३८ में, अंतर्राष्ट्रीय खगोलीय संघ ने वुल्फ़-रायेट तारों को उनके वर्णक्रम के अनुसार दो श्रेणियों में विभाजित किया: डब्ल्यू॰ऍन॰ तारे (WN, जिनके वर्णक्रम में नाइट्रोजन की लकीरें भारी होती हैं) और डब्ल्यू॰सी॰ तारे (WC, जिनके वर्णक्रम में कार्बन की लकीरें भारी होती हैं)।
जयप्रकाश नारायण (लोकसत्ता)
डॉ जयप्रकाश नारायण (1956 -) भारत के राजनेता, समाज-सुधाकरक, टीवी टिप्पणीकार तथा स्तम्भकार हैं। वे लोक सत्ता (पार्टी) के अध्यक्ष हैं तथा वर्तमान में आंध्र प्रदेश विधान सभा के सदस्य हैं। इसके पूर्व वे भारतीय प्रशासनिक सेवा में भी नौकरशाह थे। वे भारत में कई चुनाव सुधार लागू करवाने में सफल रहे हैं। उन्होंने लोकपाल विधेयक का मसौदा (ड्राफ्ट) भी बनाया है।
जयप्रकाश ने 1990 के दशक में भारतीय प्रशासनिक सेवा (आईएएस) से इस्तीफा देकर लोकसत्ता का गठन किया था। इसके जरिए वे लोकतांत्रिक सुधार के लिए आंदोलन चलाना चाहते थे। लोकसत्ता को उन्होंने 2009 के चुनाव से पहले राजनीतिक पार्टी बना दिया और विधानसभा चुनाव में हैदराबाद के कुकटपल्ली विधानसभा क्षेत्र से उन्होंने जीत हासिल की।
ग्रहीय नीहारिका
ग्रहीय नीहारिका ऐसी नीहारिका को कहते हैं जो किसी बड़ी आयु के तारे के इर्द-गिर्द आयोनिकृत (आयोनाइज़्ड) गैस के फैलते हुए खोल से बनी हुई होती है। इनका किसी ग्रह से कोई सम्बन्ध नहीं है लेकिन इनका नाम "ग्रहीय नीहारिका" १८वी सदी के खगोलशास्त्रियों ने इसलिए रख दिया क्योंकि अपनी कमज़ोर दूरबीनों से उन्हें ऐसी नीहरिकाएँ भीमकाय ग्रहों की तरह लगीं। ग्रहीय नीहरिकाएँ केवल कुछ दसियों हज़ार सालों तक ही रहती हैं और फिर व्योम में तितर-बितर हो जाती हैं, जबकि तारों की उम्र अरबों वर्षों की होती है।
ऐसी नीहरिकाएँ तारों से उत्पन्न तारकीय आंधी से बन जाती हैं। किसी भी आकाशगंगा में इनकी महत्वपूर्ण भूमिका होती है क्योंकि यह तारे में बने कार्बन, आक्सीजन, नाइट्रोजन और कैल्शियम जैसे भारी रासायनिक तत्वों को अंतरतारकीय माध्यम में फैला देती हैं।
"ग्रहीय नीहारिका" को अंग्रेजी में "प्लैनेट्री नेबुला" (planetary nebula) कहते हैं।
चील नीहारिका
चील नीहारिका (अंग्रेजी: Eagle nebula, ईगल नॅब्युला) सर्प तारामंडल में स्थित नवजात तारों का एक खुला तारागुच्छ है जिसके इर्द-गिर्द एक चील की आकृति की नीहारिका फैली हुई है। इसी निहारिका में "सृष्टि के स्तम्भ" नामक क्षेत्र है जिसकी तस्वीरें हबल अंतरिक्ष दूरबीन ने ली थीं और विश्व-भर में प्रसिद्ध हो गई। चील निकरिका की खोज झ़ों-फ़ीलीप द शेसो (Jean-Philippe de Cheseaux, 'झ़' के उच्चारण का ध्यान रखें) ने सन् १७४५-४६ में की थी। चील नीहारिका पृथ्वी से लगभग ६,५०० प्रकाश-वर्ष की दूरी पर है। इसमें स्थित सबसे रोशन तारे का मैग्नीट्यूड +८.२४ है और यह दूरबीन के द्वारा आसानी से देखा जा सकता है। इसे मॅसिये वस्तुओं की सूची में भी शामिल किता गया था, जहाँ इसका नामांकन मॅसिये १६ (M16) है।
डू ऍन्ड्रॉइड्स ड्रीम ऑफ़ इलॅक्ट्रिक शीप?
डू ऍन्ड्रॉइड्स ड्रीम ऑफ़ इलॅक्ट्रिक शीप? एक विज्ञान गल्प उपन्यास है। इसे अमरीकी लेखक फिलिप के. डिक ने लिखा तथा 1968 में सर्वप्रथम प्रकाशित हुआ। इसकी मुख्य पटकथा रिक डेकार्ट पर आधारित है, जो ऍन्ड्रॉइडों (एक प्रकार के रोबोट जो हू-ब-हू मनुष्य से मिलते जुलते हैं) का एक व्यावसायिक शिकारी (bounty hunter) है। इसकी द्वितीयक पटकथा जॉन इसिडोर पर आधारित है, जो कम औसत बुद्धि का व्यक्ति है और जो कि कुछ ऍन्ड्रॉइडों को मित्र भी बना लेता है।
यह उपन्यास महाविनाश (कयामत) के बाद का काल दिखाता है। इस समय पृथ्वी व इसकी जनसंख्या नाभिकीय युद्ध से बुरी तरह प्रभावित हो चुकी है (तृतीय विश्व युद्ध या वर्ल्ड वॉर टर्मिनस के कारण)। अधिकांश जानवर अत्यधिक विकिरण विषाक्तता के कारण या तो संकटापन्न हो गये हैं या विलुप्त! पशु का मालिक होना प्रतिष्ठा का चिह्न माना जाता है और इसमें भी मनुष्य उनके प्रति जो भावनाएँ रखते हैं उनपर ज्यादा जोर दिया जाता है।
डेकार्ड का, "रिटायर होते हुए" छः नेक्सस-6 मॉडल के एन्ड्रॉइडों से सामना होता है, जो नवीनतम व सबसे उन्नत मॉडल है। इसके कारण यह उपन्यास इस विषय का भी अन्वेषण करता है कि मनुष्य होना क्या है। मनुष्यों से भिन्न, एन्ड्रॉइडों के पास परदुःखकातरता (सहानुभूति) नहीं होती है। साररूप में, डेकार्ड इस बात का अन्वेषण करता है, कि मनुष्य को परिभाषित करने वाले गुण क्या हैं, जो कि मनुष्य को एन्ड्रॉइडों (यन्त्र-मानवों) से अलग करते हैं।
इस पुस्तक की पटकथा 1982 की फ़िल्म ब्लेड रनर का मुख्य आधार बनी।
एंड्रॉइड (रोबोट)
ऍन्ड्रॉइड एक ऐसा रोबोट या सांश्लेषिक जीव है, जो कि मानव के समान दिखने व क्रियाएँ करने के लिए बनाया जाता है। यद्यपि ऍन्ड्रॉइड शब्द प्रायः सब जगह ही दोनों लिंगों या बिना किसी लिंगविशेष के लिए, प्रयुक्त होता है, तकनीकी रूप से ऍन्ड्रॉइड पुरुष रूप के लिए प्रयुक्त होता है, जबकि गाय्नॉइड स्त्री रूप के लिए। काफी समय से ऍन्ड्रॉइड विज्ञान गल्पों की परिधि में रहे हैं, तथा कई बार फिल्मों में और टेलीव्हिज़न पर भी दिखाई दिये हैं।
गुप्ति
जैन दर्शन के अनुसार काय, वचन और मन के कर्म का ही नाम योग (आत्मा के प्रदेशों का हलन चलन) है तथा योग ही कर्मों के आने (आस्रव) में कारण है। आस्रव होने से बंध (संसार) होता है। बंधनमुक्त (मोक्ष) होने के लिये आस्रव का रूकना (संवर) आवश्यक है। संवर का प्रथम चरण गुप्ति है जो काय-वाक्‌-मन के कर्म का भली भाँति नियंत्रण करने से ही संभव है। अर्थात्‌ स्वेच्छा से कायादि की रुझान को इंद्रियों के विषयसुख, कामनादि से मोड़ देना ही गुप्ति है। इसके द्वारा अनंतज्ञान-दर्शन-सुख, वीर्य के पुंजभूत आत्मा की रक्षा होती है।
भोगादि पापवृत्तियाँ रुक जाती हैं तथा ध्यानादि पुण्यप्रवृतियाँ होने लगती हैं। कायगुप्ति, वचनगुप्ति और मनोगुप्ति के भेद से गुप्ति के तीन भेद हैं। (तत्वार्थसूत्र, अध्याय 9, सूत्र 2 तथा 4)।
२०११ वर्जीनिया भूकम्प
२०११ वर्जीनिया भूकम्प संयुक्त राज्य अमेरिका के सुदूर पूर्वी राज्य वर्जीनिया में २३ अगस्त २०११ को आया ५.८ की तीव्रता का भूकम्प था जो स्थानीय समयानुसार दोपहर में १ बजकर ५१ मिनट और चालीस सेकिण्ड पर आया था। यूएसजीएस के अनुसार, इस भूकम्प का केन्द्र वर्जीनिया राज्य की राजधानी रिचमण्ड से ६१ किमी उत्तरपूर्व में मिनेराल में था। भूकम्प के १२ घण्टों के पश्चात चार पश्चातवर्ती झटके आए थे जिनकी तीव्रता क्रमशः २.८, २.२, ४.२ और ३.४ थी।
यह भूकम्प अन्य अमेरिकी राज्यों जैसे मैसाचूसिट्स, जॉर्जिया और इलिनॉय और कनाडियाई प्रान्त ओण्टारियो में भी महसूस किया गया था। न्यूयॉर्क नगर, वॉशिंगटन और टोरण्टो में बहुत सी ऊँची इमारतें खाली करा ली गईं।
इस भूकम्प के कारण उत्तर एन्ना नाभिकीय ऊर्जा संयन्त्र के दो रिएक्टर भी स्वतः बन्द हो गए थे।
पाल तारामंडल
पाल या वीला (अंग्रेज़ी: Vela) तारामंडल खगोलीय गोले के दक्षिणी भाग में दिखने वाला एक तारामंडल है। इसमें कुछ मुख्य तारों को लकीरों से जोड़कर एक काल्पनिक नौका के पाल की आकृति बनाई जा सकती है। पाल हवा पकड़कर नौका धकेलने वाली चादर होती है, जिसे अंग्रेज़ी में "सेल" (sail) कहते हैं। "वीला" लातिनी भाषा में "पाल" के लिए शब्द है।
सारस तारामंडल में ५ मुख्य तारे हैं, हालांकि वैसे इसमें ५० तारों को बायर नाम दिए जा चुके हैं। इनमें से ५ के इर्द-गिर्द ग़ैर-सौरीय ग्रह परिक्रमा करते हुए पाए गए हैं। इस तारामंडल के मुख्य तारे और अन्य वास्तुएँ इस प्रकार हैं -
गामा वलोरम तारा
गामा वलोरम, जिसके बायर नामांकन में भी यही नाम (γ Vel या γ Velorum) दर्ज है, आकाश में पाल तारामंडल में स्थित एक पाँच तारों का मंडल है जो एक-दूसरे से गुरुत्वाकर्षक बंधन रखते हैं। इसका मुख्य तारा, जिसे "γ वलोरम ए" या "γ वलोरम" कहते हैं, वास्तव में एक द्वितारा है जिसका एक तारा एक नीला महादानव तारा है और दूसरा एक बहुत ही रोशन वुल्फ़-रायेट तारा है। पृथ्वी से इसका औसत सापेक्ष कांतिमान (यानि चमक का मैग्निट्यूड) १.७८ है और यह पृथ्वी के आकाश में दिखने वाले तारों में से ३४वां सब से रोशन तारा है। अगर गामा वलोरम के सभी तारों को इकठ्ठा देखा जाए तो इनकी मिली-जुली चमक १.७ मैग्निट्यूड है। ध्यान रहे के खगोलीय मैग्निट्यूड एक विपरीत माप है और यह जितना कम हो चमक उतनी ही ज़्यादा होती है।
गामा वलोरम को अंग्रेज़ी में "रॅगर" (Regor) कहते हैं। यह नाम ख़लाबाज़ (अंतरिक्ष यात्री) गस ग्रिसम (Gus Grissom) ने मज़ाक के तौर पर अपने सहयात्री रॉजर चैफ़ी (Roger Chaffee) का पहला नाम उल्टा करके बनाया था, लेकिन प्रचलित हो गया। इसे अरबी में "सुहैल अल-मुहलिफ़" () भी कहते हैं, जिसका अर्थ है "क़सम (सौगंध) का तेजस्वी (तारा)"।
खगोलशास्त्रियों को इस तारों के मंडल को ग़ौर से देखने पर यह तारे मिले हैं:
ऍप्सिलन सैजिटेरियाइ तारा
ऍप्सिलन सैजिटेरियाइ जिसके बायर नामांकन में भी यही नाम (ε Sgr या ε Sagittarii) दर्ज है, आकाश में धनु तारामंडल में स्थित एक द्वितारा है। यह पृथ्वी से दिखने वाले तारों में से ३५वाँ सब से रोशन तारा है। यह हमसे १४४.६४ प्रकाश-वर्ष की दूरी पर स्थित है और पृथ्वी से इसका औसत सापेक्ष कांतिमान (यानि चमक का मैग्निट्यूड) १.७९ है। इसका एक बहुत ही धुंधला साथी तारा भी है जिसे ऍप्सिलन सैजिटेरियाइ बी बुलाया जाता है।
भारतीय संस्कृति में ऍप्सिलन सैजिटेरियाइ और डॅल्टा सैजिटेरियाइ तारों को इकठ्ठा पूर्वाषाढ़ के नाम से जाना जाता है। ऍप्सिलन सैजिटेरियाइ को अंग्रेज़ी में "कोस ऑस्ट्रालिस" (Kaus Australis) भी कहा जाता है जिसका अर्थ "दक्षिणी धनुष" है। यह अरबी भाषा के "क़ौस" (, यानि "धनुष") और लातिनी भाषा के "ऑस्ट्रालिस" (Australis, यानी "दक्षिणी") का संयुक्त शब्द है।
ऍप्सिलन सैजिटेरियाइ का मुख्य तारा एक B9.5 III श्रेणी का दानव तारा है। इसकी अंदरूनी चमक (निरपेक्ष कान्तिमान) हमारे सूरज की ३७५ गुना है। इसका व्यास हमारे सूरज के व्यास का ७ गुना और इसका द्रव्यमान सूरज के द्रव्यमान का ५ गुना है।
अल्फ़ा परसई तारा
अल्फ़ा परसई जिसके बायर नामांकन में भी यही नाम (α Per या α Persei) दर्ज है, आकाश में ययाति तारामंडल का सब से रोशन तारा है और पृथ्वी से दिखने वाले सभी तारों में से ३६वाँ सब से रोशन तारा माना जाता है। यह हमसे ५९० प्रकाश-वर्ष की दूरी पर स्थित है और पृथ्वी से इसका औसत सापेक्ष कांतिमान (यानि चमक का मैग्निट्यूड) १.८२ है। यह एक पीला-सफ़ेद महादानव तारा है। इसके इर्द-गिर्द और भी कई तारों का खुला तारागुच्छ है जिसे "अल्फ़ा परसई तारागुच्छ" कहा जाता है।
अल्फ़ा परसई के दो अन्य नाम भी हैं जिनका स्रोत अरबी भाषा है। पहला नाम मिर्फ़क (Mirphak, ) है, जिसका अरबी में अर्थ "(भुजा की) कोहनी" होता है। दूसरा नाम अल-जनिब (Algenib, ) है, जिसका अर्थ "तरफ़" होता है (यह शब्द हिन्दी में भी "जानिब" के रूप में प्रचलित है)। अमेरिका के हवाई द्वीपसमूह में बोली जाने वाली भाषा में इसे हिनाली'ई (Hinali'i) कहा जाता है। हवाई की धर्म-कथाओं में हिनाली'ई भू और आकाश के अलगाव का वह केंद्र था जो क्षीरमार्ग (हमारी आकाशगंगा) के निर्माण में बन गया।
अल्फ़ा परसई एक F5 Ib श्रेणी का महादानव तारा है। इसकी अंदरूनी चमक (निरपेक्ष कान्तिमान) हमारे सूरज की ५,००० गुना है। इसका व्यास हमारे सूरज के व्यास का ५६ गुना और इसका द्रव्यमान सूरज के द्रव्यमान का ११ गुना है। यह अंतरिक्ष के जिस क्षेत्र में स्थित है उसमें बहुत से "सॅफ़ॅई परिवर्ती" प्रकार के परिवर्ती तारे स्थित हैं हालांकि यह स्वयं ऐसा तारा नहीं है। इसलिए अल्फ़ा परसई से तुलना करके इसके निकटवर्ती सॅफ़ॅई परिवर्ती तारों की बहुत-सी विशेषताओं पर अनुसंधान किया गया है।
पारनेर तालुक
पारनेर तहसील () भारत के महाराष्ट्र राज्य के अहमदनगर जिले की एक तहसील है।
क्षेत्रफल का विवरण निम्नानुसार है नीचे दी गयी तालिका तालुका की जनसंख्या का 2001 की जनगणना का लिंगानुसार विवरण देती है।
रालेगन सिद्धि
रालेगन सिद्धि (मराठी: राळेगण सिद्धी), भारत के पश्चिम में स्थित राज्य महाराष्ट्र के अहमदनगर जिले, की पारनेर तहसील में स्थित एक गांव है। यह पुणे से ८७ किलोमीटर की दूरी पर स्थित है। गांव का क्षेत्रफल ९८२.३१ हेक्टेयर है (१९९१)। पर्यावरण संरक्षण की दृष्टि से इसे एक आदर्श गांव माना जाता है। १९७५ के बाद से, गाँव में विख्यात सामाजिक कार्यकर्ता अन्ना हज़ारे के नेतृत्व में, मृदा अपरदन रोकने के लिए वृक्षारोपण और सीढ़ीदार खेतों में कृषि और वर्षा के पानी के संचय के लिए नहरों की खुदाई जैसे कार्यक्रमों को चलाया गया है। ऊर्जा के लिए गांव में सौर ऊर्जा, बायोगैस (जिसमें कुछ % सांप्रदायिक शौचालय से उत्पन्न होती है) और एक पवनचक्की का उपयोग किया जाता है। इस परियोजना को १९७५ में शुरू किया गया था और अब यह ३६ साल पुरानी है। यह गांव ग्राम गणतंत्र का एक स्थायी निदर्श है।
ऊर्जा के क्षेत्र में गैर परंपरागत ऊर्जा का उपयोग गांव की सबसे बड़ी उपलब्धि है। उदाहरण के लिए, गांव की सभी सड़कें सौर बत्ती द्वारा प्रकाशित होती हैं, जिनमें प्रत्येक बत्ती का अपना अलग सौर पटल है।इसी तर्ज पर उत्तर प्रदेश के जौनपुर जिले में मडियाहू तहसील के अंतर्गत हरिहरपुर गांव को मुंबई के वरिष्ठ पत्रकार विजय यादव स्मार्ट विलेज बनाने का संकल्प लेकर काम कर रहे है। 2016 में गांव सूखे, गरीबी और अवैध शराब के व्यापार से पीड़ित था। तटबंध की दीवार टूटी होने के कारण गांव के तालाब में पानी का संचय होना असंभव था। काम की शुरुआत पोखर के निर्माण से हुई। अन्ना हज़ारे ने ग्रामीणों को तटबंध की मरम्मत करने में अपने श्रम का दान करने के लिए प्रोत्साहित किया। इस काम के पूरा होने के बाद, गर्मियों में नीचे के सात कुए लोगों की स्मृति में पहली बार पानी से भर गये।
आज गांव में वर्ष भर पानी रहता है, एक अनाज कोष, एक दूध कोष और एक स्कूल की स्थापना की गयी है। आज गाँव के सभी परिवार गरीबी रेखा से ऊपर हैं।
सीढ़ीदार खेत
सीढ़ीदार खेत, पर्वतीय या पहाड़ी प्रदेशों की ढलवां भूमि पर कृषि के उद्देश्य से विकसित क्षेत्रों को कहते हैं। इन प्रदेशों में मैदानी इलाकों के आभाव में पहाड़ों की ढलानों पर सीढ़ियों के आकार के छोटे छोटे खेत विकसित किए जाते हैं जो, मृदा अपरदन और बारिश के पानी को बहने से रोकने में सहायक होते हैं। इन खेतों में वो फसलें जिन्हें अधिक पानी की आवश्यकता होती है जैसे कि धान आदि को प्रभावी रूप से उगाया जा सकता है।
जानवरों के पहाड़ी ढलानों पर चरने के फलस्वरूप हुये कम पैमाने के मृदा अपरदन के कारण प्राकृतिक रूप से छोटे आकार के सीढ़ीदार खेत विकसित हो जाते हैं। डाउनलोड्स करो
2011 विश्व एथलेटिक्स चैंपियनशिप
2011 विश्व एथलेटिक्स चैंपियनशिप एक अंतरराष्ट्रीय एथलेटिक्स प्रतियोगिता है जो कि डेगू, दक्षिण कोरिया में अगस्त 27 से सितंबर 4, 2011 के बीच आयोजित होनी है। विश्व एथलेटिक्स चैंपियनशिप एक प्रतिस्पर्धा है जो कि इंटरनेशनल एसोसिएशन आँफ एथलेटिक्स फेडरेशन्स (आइएएएफ) द्वारा आयोजित की जाती है। मूल रूप से यह एक प्रत्येक चौथे वर्ष होने वाली प्रतियोगिता थी परन्तु 1991 में इसके प्रारूप में बदलाव किया गया और इसके पश्चात इसे द्विवार्षिक रूप से आयोजित किया जाने लगा।
डॅल्टा महाश्वान तारा
डॅल्टा महाश्वान, जिसका बायर नाम "डॅल्टा कैनिस मेजोरिस" (δ Canis Majoris या δ CMa) है, महाश्वान तारामंडल में स्थित एक तारा है। यह पृथ्वी से दिखने वाले सभी तारों से ३७वाँ सब से रोशन तारा माना जाता है। यह हमसे १,८०० प्रकाश-वर्ष की दूरी पर स्थित है और पृथ्वी से इसका औसत सापेक्ष कांतिमान (यानि चमक का मैग्निट्यूड) १.८३ है।
डॅल्टा महाश्वान को अंग्रेज़ी में "वॅज़ॅन" (Wezen) भी कहा जाता है। यह मूल रूप से अरबी भाषा के "वज़न" () शब्द से लिया गया है, जिसका अर्थ वही है जो हिन्दी में होता है, यानि "भार"।
डॅल्टा महाश्वान एक F8 Ia श्रेणी का महादानव तारा है। इसकी भयंकर अंदरूनी चमक (निरपेक्ष कान्तिमान) हमारे सूरज की ५०,००० गुना है। इसका व्यास हमारे सूरज के व्यास का २१५ गुना और इसका द्रव्यमान सूरज के द्रव्यमान का १७ गुना है। इसकी उम्र केवल १ करोड़ वर्ष है (तुलना के लिए हमारे सूरज की आयु ४.५७ अरब वर्ष अनुमानित की गई है)। फिर भी इसमें नाभिकीय संलयन (न्यूक्लियर फ्यूज़न) इतनी तेज़ी से चला के इसके केंद्र में अब हाइड्रोजन इंधन समाप्त हो गया है और अन्य तत्वों को जोड़कर उनसे भी भारी तत्व बनाए जा रहे हैं। इस वजह से इस तारे की सतह का तापमान ठंडा पड़ता जा रहा है और तारा अकार में फूल रहा है। जैसे-जैसे यह ठंडा पड़ता है इसका रंग लाल होता चला जाएगा और क़रीब १ लाख सालों में यह एक लाल महादानव तारा बन जाएगा। जब इसका केंद्र लोहे से भर जाएगा यह सिमटकर एक महानोवा (सुपरनोवा) विस्फोट के साथ ध्वस्त हो जाएगा।
यह तारा इतना बड़ा है कि अगर यह पृथ्वी के इतना ही नज़दीक होता जितना कि व्याध तारा है तो रात में इसकी रौशनी आधे चाँद के बराबर होती।
उत्तर एन्ना नाभिकीय ऊर्जा संयन्त्र
उत्तर एन्ना नाभिकीय ऊर्जा संयन्त्र, संयुक्त राज्य अमेरिका के वर्जीनिया राज्य की लूज़िया काउण्टी में स्थित एक नाभिकीय ऊर्जा संयन्त्र है जो ४.४ किमी क्षेत्रफल पर फैला हुआ है।
इस संयन्त्र के दो दाबानुकूलित जल रिएक्टर हैं जिन्हें वॅस्टिंगहाउस द्वारा बनाया गया था:
"एन्ना झील" एक कृत्रिम झील है जिसे इस संयन्त्र के कूलिंग रेज़व्वार (शीतलता प्रदान करने वाल जल-भण्डार) हेतु निर्मित किया गया है।
यह संयन्त्र डॉमिनियन जेनेरेशन कम्पनी द्वारा संचालित है और इसका स्वामित्व निम्नलिखित शेयर-धारकों के पास है:
मारीचि तारा
मारीचि, जिसका बायर नामांकन "एटा अर्से मॅजोरिस" (η UMa या η Ursae Majoris) है, सप्तर्षि तारामंडल का दूसरा सबसे रोशन तारा और पृथ्वी से दिखने वाले सभी तारों में से ३८वाँ सब से रोशन तारा है। यह हमसे १०१ प्रकाश-वर्ष की दूरी पर स्थित है और पृथ्वी से इसका औसत सापेक्ष कांतिमान (यानि चमक का मैग्निट्यूड) १.८५ है।
मारीचि को अंग्रेज़ी में "ऐल्केड" (Alkaid) भी कहा जाता है। यह अरबी भाषा के "क़ाइद बिनात नअश" () से लिया गया है जिसका अर्थ "शोक मनाती बेटियाँ" है।
मारीचि एक नीले-सफ़ेद रंग का B3 V श्रेणी का मुख्य अनुक्रम तारा है। इसकी सतह का तापमान २२,००० कैल्विन है जो कि काफ़ी अधिक है। बिना दूरबीन के दिख जाने वाले तारों में यह सब से गरम गिना जाता है। मारीचि की निहित चमक (निरपेक्ष कान्तिमान) सूरज की ७०० गुना है। इसका द्रव्यमान हमारे सूरज के द्रव्यमान का लगभग ६ गुना और व्यास हमारे सूरज के व्यास का १.८ गुना है।
लेक एण्डीज़, दक्षिण डकोटा
लेक एण्डीज़ चार्ल्स मिक्स काउण्टी, दक्षिण डकोटा, संयुक्त राज्य अमेरिका में स्थित एक नगर है। यहाँ की जनसंख्या २०१० की जनगणना में ८७९ थी। यह चार्ल्स मिक्स काउण्टी की काउण्टी सीट भी है।
1951 पैन अमेरिकी खेल
1951 पैन अमेरिकी खेल (I पैन अमेरिकी खेल) ब्यूनस आयर्स, अर्जेंटीना में फरवरी 25 से मार्च 9, 1951, के बीच आयोजित किए गए थे।
काउण्टी सीट
काउण्टी सीट संयुक्त राज्य अमेरिका में प्रयुक्त किया जाने वाला पदशब्द है। काउण्टी सीट किसी काउण्टी या नागरिक पैरिश के लिए प्रशासनिक केन्द्र, या सरकार की सीट होती है।
थेटा स्कोर्पाए तारा
थेटा स्कोर्पाए (θ Sco, θ Scorpii), जिसका बायर नामांकन भी यही है, वॄश्चिक तारामंडल का एक तारा है। यह पृथ्वी से दिखने वाले सभी तारों में से ३९वाँ सब से रोशन तारा है। यह पृथ्वी से लगभग २७० प्रकाश वर्ष की दूरी पर है और पृथ्वी से इसका औसत सापेक्ष कांतिमान (यानि चमक का मैग्निट्यूड) १.८६ है।
मध्य पूर्व की सुमेर सभ्यता थेटा स्कोर्पाए को "सरगस" के नाम से जानती थी। अंग्रेज़ी में "थेटा स्कोर्पाए" के पहले शब्द का उच्चारण "थ़ेटा" (theta) किया जाता है, जिसमें 'थ़' का उच्चारण 'थ' से ज़रा भिन्न है।
थेटा स्कोर्पाए F1 II श्रेणी का एक पीले रंग का दानव तारा है। इसका व्यास (डायामीटर) सूरज के व्यास का २० गुना है और इसका द्रव्यमान सूरज के द्रव्यमान का ३.७ गुना है। इसकी निहित चमक (निरपेक्ष कान्तिमान) सूरज से ९६० गुना है।
क्रतु तारा
क्रतु, जिसका बायर नामांकन "अल्फ़ा अर्से मॅजोरिस" (α UMa या α Ursae Majoris) है, सप्तर्षि तारामंडल का तीसरा सबसे रोशन तारा और पृथ्वी से दिखने वाले सभी तारों में से ४०वाँ सब से रोशन तारा है। यह हमसे १२४ प्रकाश-वर्ष की दूरी पर स्थित है और पृथ्वी से इसका औसत सापेक्ष कांतिमान (यानि चमक का मैग्निट्यूड) १.७९ है। यह वास्तव में एक बहु तारा मंडल है।
क्रतु को अंग्रेज़ी में "डूबे" (Dubhe) भी कहा जाता है। यह अरबी भाषा के "अल-दुब्ब" () से लिया गया है जिसका अर्थ "भालू" है।
क्रतु के बहु तारा मंडल के यह तारे हैं:
प्रिया राय
प्रिया राय (जन्म दिसंबर 25, 1977) एक भारतीय अमरीकी पॉर्न फिल्म अभिनेत्री हैं। ये अपने अन्य नाम प्रिया अंजलि राय से भी जानी जातीं हैं।
प्रिया 2 बरस की थीं जब ये दिल्ली से अमरीका चली गयीं थीं। एक अमरीकी दंपति ने प्रिया को गोद ले लिया था। प्रिया मिनियापोलिस, मिनेसोटा में पली बढ़ीं, तथा एरिज़ोना राज्य विश्वविद्यालय भी गयीं, परन्तु इन्होंने अपनी पढाई पॉर्न मॉडल बनने के लिए बीच में ही छोड़ दी।
इनका जन्म २५ दिसंबर १९७७ को दिल्ली में हुआ था। महज़ दो साल की थीं जब इनके जैविक माता-पिता ने इन्हें छोड़ दिया था जिसके बाद एक अमेरिकी दंपति ने इन्हें गोद ले लिया। प्रिया मिनियापोलिस, मिनेसोटा में पली बढ़ीं, तथा एरिज़ोना राज्य विश्वविद्यालय भी गयीं, परन्तु इन्होंने अपनी पढाई पॉर्न मॉडल बनने के लिए बीच में ही छोड़ दी।
प्रिया ने अपना करियर फ़ैशन मॉडलिंग शुरु किया। ये पाँच बरस तक कामुक नर्तकी रहीं और फिर 29 बरस की उम्र में इन्होंने ब्लू फ़िल्म इंडस्ट्री में क़दम रखा। प्रिया ने अब तक 100 से अधिक ब्लू फ़िल्में की हैं। इन्हें कॉम्प्लेक्स नामक एक पत्रिका में 100 हॉटेस्ट गर्ल्ज़ के लिए चुना गया था।
एट चिह्न
ऐट चिह्न (@) या ऐट प्रतीक, जिसे हिन्दी में भी अंग्रेजी के समान ही 'ऐट' पुकारा जाता है, औपचारिक रूप से लेखांकन और वाणिज्यिक चालान में प्रयुक्त होने वाला एक संकेताक्षर है जिसका अर्थ "की दर पर" होता है (उदा; 5 गेदें @ 5= 25)। हाल के वर्षों में इसका अर्थ "पर स्थित" का द्योतक भी हो गया है, विशेष रूप से ईमेल पतों में।
सामाजिक वेबसाइटों जैसे कि ट्विटर और फेसबुक पर इसे सदस्यनाम के एक उपसर्ग (उदा; @ सदस्यनाम) के रूप में एक कड़ी, संबंध या किसी अप्रत्यक्ष संदर्भ को निरूपित करने में प्रयोग किया जाता है।
गामा जॅमिनोरम तारा
गामा जॅमिनोरम (γ Gem, γ Geminorum), जिसका बायर नाम में भी यही है, मिथुन तारामंडल का दूसरा सब से रोशन तारा है (पुनर्वसु-पॅलक्स तारे के बाद)। यह पृथ्वी से दिखने वाले सभी तारों में से ४१वाँ सब से रोशन तारा है। यह हमसे १०५ प्रकाश-वर्ष की दूरी पर स्थित है और पृथ्वी से इसका औसत सापेक्ष कांतिमान (यानि चमक का मैग्निट्यूड) १.९ है। वास्तव में यह एक द्वितारा है।
गामा जॅमिनोरम को अंग्रेज़ी में "ऐल्हेना" (Alhena) भी कहा जाता है। यह अरबी भाषा के "अल-हना'आह" () से लिया गया है जिसका अर्थ "ऊँट की गर्दन पर लगाया गया पहचान चिह्न" है।
गामा जॅमिनोरम द्वितारे का मुख्य तारा एक A0 IV श्रेणी का उपदानव तारा है। इसकी निहित चमक (निरपेक्ष कान्तिमान) सूरज की १६० गुना है। इसका द्रव्यमान हमारे सूरज के द्रव्यमान का लगभग २.८ गुना और व्यास हमारे सूरज के व्यास का ४.४ गुना है। इसकी सतह का तापमान लगभग ९,७५० कैल्विन है। इसका साथी तारा एक G श्रेणी का धुंधला-सा तारा है।
२०११ आइरीन चक्रवात
२०११ आइरीन चक्रवात एक समुद्री-तूफ़ान है जो अगस्त २०११ में आरम्भ हुआ था। यह तूफ़ान अन्ध महासागर में सक्रिय हुआ था और इसने अबतक बहुत से कैरिबियाई देशों में क्षति पहुँचाई है और अब यह तूफ़ान संयुक्त राज्य अमेरिका के पूर्वी तट की ओर बढ़ रहा है। इसका उद्गम लॅसर एण्टिलीज़ के पूर्व में है। इसक तूफ़ान से श्रेणी तीन और चार का खतरा है और इस तूफ़ान में हवाओं की गति १९० किमी/घ तक है। २७ अगस्त २०११ को संराअमेरिका में यह उद्घोषणा हुई की इस तूफ़ान के कारण न्यूजर्सी में १० लाख लोगों को अपने आवासों को छोड़ना पड़ सकता है।
उत्तर कैरोलाइना में इस तूफ़ान के कारण २,७३,०० लोग बिजली के बिना थे, दो पिअर क्षतिग्रस्त हो गए, तीन लोग मारे गए। वर्जीनिया में भी एक बच्चा मारा गया।
एबरडीन, दक्षिण डकोटा
एबरडीन संयुक्त राज्य अमेरिका के दक्षिण डकोटा राज्य का एक नगर है और ब्राउन काउण्टी की सीट है। यह नगर राज्य की राजधानी पियर से २०० किमी उत्तरपूर्व में है। सन २००५ में यहाँ की अनुमानित जनसंख्या २४,६५८ थी और यह राज्य का तीसरा सबसे अधिक जनसंख्या वाला नगर है।
एलॅक्ज़ेण्ड्रिया, दक्षिण डकोटा
एलॅक्ज़ेण्ड्रिया संयुक्त राज्य अमेरिका के दक्षिण डकोटा राज्य में स्थित हैनसन की काउण्टी सीट है।
आर्मर, दक्षिण डकोटा
आर्मर संयुक्त राज्य अमेरिका के दक्षिण डकोटा राज्य की डग्लस काउण्टी की काउण्टी सीट है। २००० की जनगणना में यहाँ की जनसंख्या ७८२ थी।
बॅल फ़ोर्श, दक्षिण डकोटा
बॅल फ़ोर्श संयुक्त राज्य अमेरिका के दक्षिण डकोटा राज्य की ब्यूट काउण्टी की काउण्टी सीट है। २००० की जनगणना में यहाँ की जनसंख्या ४,५६५ थी। इस नगर का नाम बॅल फ़ोर्श नदी के नाम पर पड़ा है, जो रॅडवॉटर नदी से इस नगर स्थान पर मिलती है।
बाइसन, दक्षिण डकोटा
बाइसन संयुक्त राज्य अमेरिका के दक्षिण डकोटा राज्य की पर्किन्स काउटी की काउण्टी सीट है। सन २००० की जनगणना में यहाँ की जनसंख्या ३७३ थी। जनसंख्या घनत्व: ८७.६ व्यक्ति/किमी; कुल क्षेत्रफल: २.६ किमी।
ब्रैण्डन, दक्षिण डकोटा
ब्रैण्डन संयुक्त राज्य अमेरिका के दक्षिण डकोटा राज्य की मिनेहाहा काउटी की काउण्टी सीट है। सन २००० की जनगणना में यहाँ की जनसंख्या ५,६९३ थी, जो २००५ में ७,१७६ अनुमानित है। जनसंख्या घनत्व: २०१.३ व्यक्ति/किमी; क्षेत्रफल: ९.८ किमी।
ब्रिट्टन, दक्षिण डकोटा
ब्रिट्टन संयुक्त राज्य अमेरिका के दक्षिण डकोटा राज्य की मार्शल काउण्टी की काउण्टी सीट है। सन २००० की जनगणना में यहाँ की जनसंख्या १,३२८ थी। जनसंख्या घनत्व: ७३७.८ व्यक्ति/किमी; कुल क्षेत्रफल: १.८ किमी।
ब्रूकिंग्स, दक्षिण डकोटा
ब्रूकिंग्स संयुक्त राज्य अमेरिका के दक्षिण डकोटा राज्य की ब्रूकिंग्स काउण्टी की काउण्टी सीट है। सन २००० की जनगणना में यहाँ की जनसंख्या १८,५०४ थी और यह इस राज्य का पाँचवा सबसे अधिक जनसंख्या बाला नगर था। दक्षिण डकोटा विश्वविद्यालय का प्रमुख ब्रूकिंग्स में स्थित है।
बफ़ैलो, दक्षिण डकोटा
बफ़ैलो संयुक्त राज्य अमेरिका के दक्षिण डकोटा राज्य की हार्डिंग काउण्टी की काउण्टी सीट है।
बर्क, दक्षिण डकोटा
बर्क संयुक्त राज्य अमेरिका के दक्षिण डकोटा राज्य की ग्रीगोरी काउण्टी की काउण्टी सीट है।
कैण्टन, दक्षिण डकोटा
कैण्टन संयुक्त राज्य अमेरिका के दक्षिण डकोटा राज्य की लिंकन काउण्टी की काउण्टी सीट है।
चेम्बरलिन, दक्षिण डकोटा
चेम्बरलिन संयुक्त राज्य अमेरिका के दक्षिण डकोटा राज्य की ब्रूल काउण्टी की काउण्टी सीट है। सन २००० की जनगणना में यहाँ की जनसंख्या २,३३८ थी। जनसंख्या घनत्व: १३८.३ व्यक्ति/किमी; कुल क्षेत्रफल: १६.९ किमी।
क्लार्क, दक्षिण डकोटा
क्लार्क संयुक्त राज्य अमेरिका के दक्षिण डकोटा राज्य की क्लार्क काउण्टी की काउण्टी सीट है।
क्लियर लेक, दक्षिण डकोटा
क्लियर लेक संयुक्त राज्य अमेरिका के दक्षिण डकोटा राज्य की डूएल काउण्टी की काउण्टी सीट है।
कस्टर, दक्षिण डकोटा
कस्टर संयुक्त राज्य अमेरिका के दक्षिण डकोटा राज्य की कस्टर काउण्टी की काउण्टी सीट है।
डि स्मैट, दक्षिण डकोटा
डि स्मैट संयुक्त राज्य अमेरिका के दक्षिण डकोटा राज्य की किंग्सबरी काउण्टी की काउण्टी सीट है। सन २००० की जनगणना में यहाँ की जनसंख्या १,१६४ थी। इस कस्बे का नाम पियर-जीन डि स्मैट नामक एक बेल्जियन पादरी के नाम पर पड़ा था जो उन्नीसवीं सदी का एक जीजु़इट मिशनरी था।
डॅडवुड, दक्षिण डकोटा
डॅडवुड संयुक्त राज्य अमेरिका के दक्षिण डकोटा राज्य की ल्वेरेन्स काउण्टी की काउण्टी सीट है। सन २००० की जनगणना में यहाँ की जनसंख्या १,३८० थी।
डुप्री, दक्षिण डकोटा
डुप्री संयुक्त राज्य अमेरिका के दक्षिण डकोटा राज्य की ज़ीबैक काउण्टी की काउण्टी सीट है।
एल्क पौइण्ट, दक्षिण डकोटा
एल्क पौइण्ट संयुक्त राज्य अमेरिका के दक्षिण डकोटा राज्य की यूनियन काउण्टी की काउण्टी सीट है।
फ़ॉल्कटन, दक्षिण डकोटा
फ़ॉल्कटन संयुक्त राज्य अमेरिका के दक्षिण डकोटा राज्य की फ़ॉल्क काउण्टी की काउण्टी सीट है। सन २००० की जनगणना में यहाँ की जनसंख्या ७८५ थी।
फ़्लैण्ड्रोउ, दक्षिण डकोटा
फ़्लैण्ड्रोउ संयुक्त राज्य अमेरिका के दक्षिण डकोटा राज्य की मूडी काउण्टी की काउण्टी सीट है। सन २००० की जनगणना में यहाँ की जनसंख्या २,३७६ थी। इस नगर की स्थापना सन १८६७ में की गई थी और इसका नाम यूजीन चार्ल्स फ़्लैण्ड्रोउ के नाम पर पड़ा जो एक अमेरिकी न्यायाधीश था।
फ़ोर्ट पियर, दक्षिण डकोटा
फ़ोर्ट पियर संयुक्त राज्य अमेरिका के दक्षिण डकोटा राज्य की स्टैन्ले काउण्टी का एक नगर है। सन २००० की जनगणना में यहाँ की जनसंख्या १,९९१ थी। इस नगर की स्थापना सन १८३२ में पियर छोउटोउ नामक एक फ़र व्यापारी द्वारा की गई थी।